’n Vrou van 65 wat 24 jaar gelede deur lede van die berugte André Stander-bende gewond is, het Vrydag in ’n rooftog gesterf toe sy en haar man deur drie gewapende mans in hul huis in Randburg oorval is.
Nadat Henn in die bors geskiet is en haar man vasgebind en oor die kop geslaan is, het die aanvallers die sleutels van die paartjie se motor gevat.
In die proses het hulle per ongeluk die paniekknoppie op die afstandbeheer gedruk en onwetend ’n gewapende reaksie-eenheid ontbied.
Hulle het weggejaag in ’n silwerkleurige Mazda Etude met ’n Gautengse registrasienommer wat met die letters PVZ begin.
Mev. Henn is in November 1983 ook in die bors gewond toe sy verskeie kere geskiet is tydens ’n rooftog van die Stander-bende, onder leiding van die oud-polisieman André Stander. Sy was toe 41 jaar oud.
Haar seun, Jaco, het gister gesê daar is “net te veel geskiedenis” en die familie wil nie oor die voorval praat nie.
Johnson, ’n afgetrede myner beter bekend as Johnny, is Vrydagaand in sy huis in Poppylaan, Adamayview, vermoedelik met ’n stomp voorwerp oor die kop geslaan. Sy lyk is Saterdag gekry.
Burger sê woonbuurte soos Doornpoort, geleë na die kruising van die Rustenburg- en die N1-hoofweg, word vanweë hul geografiese ligging en die veldstroke wat dit omring deur misdadigers geteiken.
Mev. Pieterse se kuit is tot op die been oopgesny (“ek was so geskok dat ek dit nie eens agtergekom het nie”), haar klere is van haar lyf gesny en ’n mes is tussen haar bene ingedruk. Daarvoor het sy nou ’n operasie nodig, maar sy het nie die geld nie.
Pieterse is in die slaapkamer met ’n skoenveter verwurg. Op sy lyf was die brandmerke van drie ketels kookwater sigbaar. Sy voorkop is oopgesny en ’n mes is in sy bors gesteek.
Gideon is baie meer rebels ná die aanval, sê sy ma. Hy het nog nie gehuil oor sy pa nie, en sy vrees vir die dag dat hy ontplof.
Die polisie en 'n lid van 'n veiligheidsmaatskappy laai Esteé van Rensburg (19) van Faerie Glen, Pretoria, se lyk in 'n lykswa. Sy is gisteroggend dood in haar ouers se slaapkamer aangetref. Foto: Theana Calitz
Molefe het gesê toe sy by die huis gekom het, het sy die buitehek oopgesluit en om die huis gestap. “Ek wou nog die deur oopsluit, toe ek sien die skuifdeur staan reeds half oop.
“Ek het begin skreeu: ‘Esteé! Esteé!’ Toe ek by haar ouers se kamer inkyk, het ek gesien sy lê soos ’n pop op die bed en daar was ’n kussing op haar gesig.”
Molefe het gesê sy het geskrik en na die bure oor die pad gehardloop vir hulp. “Ek het nog nooit so iets gesien nie,” het sy huilend vertel.
“Sy het altyd ’n hup in haar stap gehad, het altyd gelag en was die gelukkigste persoon wat ek geken het.
“Ek het haar ’n week gelede gesien, maar ons het net vir mekaar gewaai. Ek wens nou ek het toe ’n bietjie met haar gesels,” het hy gesê.
“ ’n Mens preek elke Sondag vir ander mense om positief te bly. Ek moet daarteen waak om ná dié voorval nie negatief te raak nie,” sê Pelser.
Hy is gistermiddag uit die Wilgers-hospitaal ontslaan terwyl sy vrou tot môre nog in dié hospitaal sal bly.
“Daarna het hulle my en my vrou op die grond gegooi, rondgeruk, geskop, geklap en ons met die vuurwapens se kolwe oor die kop geslaan. Hulle het my op ’n kort afstand net bo die knie geskiet.
“Ek wil hê die land moet werk en dinge in die land moet werk, maar ons sal ’n groter poging moet insit.
“ ’n Mens neig daartoe dat dié tipe dinge jou negatief maak, maar ons moet waak daarteen. Ek moet self daarteen waak.”
Dít was gister die woorde van me. Taryn-Lee Vermaak (18), ’n bedryfsielkunde-student aan die Universiteit van Pretoria (UP), nadat sy die naweek vir die vierde keer ’n misdaadslagoffer in haar geboorteland was.
“Hy het my begin wurg. Sy vyf makkers het my en Taryn toe begin aanrand. Hulle het ons in ons mae, op die ken, in die nek en op ons bene geskop.”
“Jy weet nie of hulle messe of vuurwapens by hulle het nie. Al wat jy dink, is vandag maak hulle jou dood,” het Kearney gesê.
“ ’n Mens kry net nagmerries oor sulke goed. Ek kan nie beskryf watter vrees gaan deur ’n mens se lyf nie.
Toe die paartjie aan die onderkant van die roltrappe kom, het hulle gesien hoe veiligheidswagte die aanvallers jaag.
Marais het sy selfoonnommer gebel nadat sy pa, Kobus, in die hospitaal dood is nadat hy tydens ’n aanval Donderdagnag in sy nuwe aftreehuis aan die Oos-Rand geskiet is.
Die polisie het teen gister steeds die saak as ’n “gewone huisbraak” hanteer. Geen poging is nog aangewend om dié selfoon op te spoor en die aanvallers vas te trek nie.
Konst. Godin Nyathi, polisiewoordvoerder, het gesê hy weet nie wie die dossier het nie en sal eers môre kan vasstel. “Die rekenaar by die polisiekantoor sê dit was net ’n huisbraak en sê niks van ’n moord of selfone nie.”
Marais sr. is tydens die huisbraak by hul huis op die Marister-kleinhoewe naby Bapsfontein voor sy seun en ander familielede in die kop geskiet.
Die vier mans het om 23:15 deur ’n venster by die voordeur ingebreek en die Marais-familie, ses mans en drie vroue, oorval en grond toe gedwing.
Me. Rhoda Marais (48), Marais sr. se vrou, het gesê wat haar die meeste pla, is dat die rowers die huis so goed geken het. “Dit is alles so onwerklik. Ek het my man vir niks verloor.”
Volgens Marais was die polisie nie behulpsaam nie. “Hulle kon met my selfoon kyk waar die rowers is. Die polisie by die Crystal Park-polisiekantoor kon tot nou toe ook nie vir ons ’n saaknommer gee nie.”
Me. Hennielene Botha (46), die eienares van ’n lodge op ’n plaas sowat 7 km buite die dorp, is eergisteraand deur vier aanvallers in haar eie motor gelaai en ontvoer.
Die omgewing om die lodge is gefynkam deur die polisie en lede van die plaaslike boerevereniging. ’n Polisiehelikopter het ook gisteroggend aan die soektog deelgeneem.
“Daar is geen spoor van niks,” het Cross gesê. “Ons is ’n klein gemeenskap. As jy aan een raak, raak jy aan almal. As jy nie help nie en jy is volgende, is daar niemand om jou te help nie. Ons ry op elke pad in die omgewing om te help soek.”
Volgens Ramatseba het ’n onbekende getal verdagtes deur ’n venster toegang tot die huis gekry. “Ons soek steeds na me. Botha en sal aanhou totdat ons haar kry,” het hy gesê.
’n Saak van huisroof en ontvoering word ondersoek. Nog niemand is in hegtenis geneem nie. Die motief vir die voorval is vermoedelik roof. Ramatseba het gesê die polisie volg verskeie leidrade op.
Cross het gesê mnr. Botha is gister deur die polisie ondervra en het ’n verklaring afgelê. Hy was gister nog te geskok en getraumatiseerd om met Beeld te praat.
Dr. Johan de Lange vertel van die moord op sy seun. De Lange wou nie sy gesig laat afneem nie uit vrees vir vergelding deur sy seun se moordenaars. (Foto: Lerato Maduna)
Skaars vyf uur voor sy seun se dood het dr. Johan de Lange aan sy vrou gesê hoe bly hy is dat Pieter ’n goeie lewe het.
Toe die reën hom twee-uur daardie oggend wakker maak, het hy glimlaggend gedink hoe gelukkig sy beesboer-seun sou wees oor die nattigheid.
“In sy kamer was my seun Pieter sterwend. Hy het op sy bed gelê in ’n plas bloed met ’n wond aan die agterkant van sy kop. Slym het uit sy mond geborrel.
Een van die aanvallers was glo ’n werker op die hoewe en is aangekeer nadat hy ’n leuenverklikkingstoets, wat ’n private speurder opgestel het, gedop het.
De Lange en sy gesin het intussen weggetrek uit die moordhuis. “Dis ’n groot grafkelder,” sê hy. “Ek kyk na die kroeg en onthou waar Pieter gesit het wanneer sy boeties en sussies kom kuier het. Daar buite is die setperk wat ek vir hom laat bou het. Hy was baie lief vir gholf.”
Hy wou uit die land trek, erken De Lange, maar hy kan nie sy kinders (twee seuns van 26 en 23 en ’n dogter van 20) hier agter- laat nie. Sy vrou het ook drie dogters van tussen 18 en 26 jaar oud.
Rustenburg. – Een van die mans wat op 12 Julie 2006 mnr. Frans Pieters van Swartruggens met kookwater gebrand, sy voorkop oopgesny, hom met ’n skoenveter verwurg én sy gesin aangeval het, het gister ’n ligter as lewenslange tronkstraf gekry.
Kabelo Ernst Khoza (20) is 20 jaar tronk toe gestuur nadat regter Leah Gcabashe bevind het daar was versagtende omstandighede – sy ouderdom en die geleentheid wat dit bied vir rehabilitasie; die feit dat hy gesê het hy het berou en gevra het die Pieters-gesin moet hom vergewe; en dat hy bereid is om die polisie te help om sy makkers aan te keer en dan in die hof te getuig. Mnr. Charles Moremi, sy regsverteenwoordiger, het sy huislike omstandighede voorgehou: hy het geen skoolopleiding gehad nie, sy pa is dood en hy onderhou sy werklose ma.
Nadat hulle mev. Pieters (33) – wat alleen in die sitkamer was – met ’n mes aangeval en haar been op twee plekke tot op die been oopgesny het, het hulle mnr. Pieters (44) en twee van die egpaar se drie kinders in hul kamers gaan haal. Die oudste seun (toe 12) was nie daardie aand tuis nie. Mnr. Pieters het ’n kunsbeen gehad en dié was afgehaal omdat hy al geslaap het toe die aanvallers die huis binnegekom het.
Steyn en sowat 20 lede van die TLU SA het by dié hof saamgetrek om ’n skrywe aan die senior landdros by die hof te oorhandig waarin hulle vra dat die vermeende moordenaar van mnr. Hendrick Janse Van Rensburg (82), ’n melkboer van die plaas Zusterstroom, en sy kleinseun Dean Charles Woodraffe (17), nie op borgtog vrygelaat moet word nie.
Die TLU SA het gesê hulle meen mnr. Isaac Masutu (24), die beskuldigde en ’n Mosambieker wat vir Janse van Rensburg gewerk het, hoort agter tralies.
Die rowers het sy veiligheidshek, wat die slaapkamers van die res van die huis skei, oopgebreek en wou net sy kamerdeur oopbreek toe hy met sy haelgeweer daardeur op hulle skiet.
Hy het mense gewaarsku om hul slaapkamerdeure te sluit en om dit nie oop te maak tydens ’n aanval nie want “dit kan jou lewe red”.
Ná ’n rustige gesprek in die sitkamer, is hulle na die badkamer waar sy grimering aangewend (sy was op pad om ’n vriendin op te laai), en Staats gereed gemaak het om te gaan slaap.
“Ek kan myself dit nie indink dat ek iemand anders se lewe geneem het nie. Ons is kerkmense en probeer altyd die regte ding doen. Dit gaan baie sleg en ek weet nie hoe ons ’n oog hierna gaan toemaak nie,” het Ludick kort ná die voorval gesê.
Jacobs het gesê Ludick het kort ná 06:00 sy huisalarm gehoor afgaan en uit die bed opgestaan om ondersoek in te stel. Toe hy buite kom, het hy twee mans in sy bakkie gesien sit. Om die draai was nóg ’n man wat ’n vuurwapen op hom gerig het.
Die skurke het die bakkie aangeskakel en die eienaar was op sy balkon op die eerste verdieping, terwyl hulle met sy bakkie in die oprit agteruit gery het. Die gesin se ander twee motors se bande was stukkend gesteek.
“Dit was beslis ’n beplande rooftog. Ons het eers na die tyd besef die veiligheidsligte is vroeër die week stukkend geslaan en daar is met die alarm gepeuter.
“As hulle maar net die bakkie wou vat en wegry, maar die alarm het eers afgegaan toe hulle by die huis wou inkom.
Ludick het aan Beeld gesê hy het reeds sy huis in die mark gesit en sodra dit verkoop is, gaan hulle na die Wes-Kaap verhuis.
Daar is nie so iets soos ’n reënboog nie. Dit is in die laaste paar weke duidelik bewys. Hierdie gaan nooit een enkele volk word nie. In Indië bestaan daar ná 4 000 jaar steeds verskillende volke, ondanks intensiewe rassevermenging. Die verskille is nie verwyder deur almal te laat Engels praat nie.